CELEX: 32014R0877
Language: el
Date: 2014-08-08 00:00:00
Title: Εκτελεστικός κανονισμός (ΕΕ) αριθ. 877/2014 της Επιτροπής, της 8ης Αυγούστου 2014 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

13.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 240/15
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 877/2014 ΤΗΣ ΕΠΙΤΡΟΠΉΣ
   της 8ης Αυγούστου 2014
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογήν των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο κάτοχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Αυγούστου 2014.
      
         
            Για την Επιτροπή,
         
         
            εξ ονόματος του Προέδρου,
         
         Martine REICHERTS
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολόγηση
               
            
                  (1)
               
               
                  (2)
               
               
                  (3)
               
            
                  Συσκευή (καλούμενη «επιτοίχια διάταξη οπτικής ένδειξης τεχνολογίας LCD») που περιλαμβάνει έγχρωμη οθόνη απεικόνισης τεχνολογίας υγρών κρυστάλλων (LCD) και αυτόματη μηχανή επεξεργασίας πληροφοριών (ADP), διαστάσεων περίπου 91 × 53 × 12 cm.
                  Η οθόνη απεικόνισης, με διαγώνιο περίπου 102 cm (40 ίντσες), έχει τα ακόλουθα χαρακτηριστικά:
                  
                              —
                           
                           
                              εγγενή ανάλυση 1 920 × 1 080 εικονοστοιχεία (pixel),
                           
                        
                              —
                           
                           
                              λόγο διαστάσεων οθόνης 16:9,
                           
                        
                              —
                           
                           
                              βήμα εικονοστοιχείου 0,46125 mm,
                           
                        
                              —
                           
                           
                              χρόνο απόκρισης 8 ms,
                           
                        
                              —
                           
                           
                              μέγιστη φωτεινότητα 700 cd/m2,
                           
                        
                              —
                           
                           
                              συνήθη λόγο αντίθεσης 3 000:1,
                           
                        
                              —
                           
                           
                              οριζόντια και κατακόρυφη γωνία θέασης 178°,
                           
                        
                              —
                           
                           
                              δυνατότητα Picture-in-Picture (PIP).
                           
                        Η ενσωματωμένη μηχανή ADP περιλαμβάνει μικροεπεξεργαστή, μνήμη 1 GB και μονάδα σκληρού δίσκου 40 GB.
                  Η συσκευή περιλαμβάνει επίσης ενισχυτή ήχου, δύο ηχεία και κομβία ενεργοποίησης και χειρισμού και παρουσιάζεται με τηλεχειριστήριο.
                  Η συσκευή διαθέτει τις ακόλουθες διεπαφές: VGA θύρα εισόδου, DVI-D θύρα εισόδου-εξόδου, HDMI, CVBS (AV), RS232C θύρα εισόδου-εξόδου, θύρα εισόδου-εξόδου ήχου και LAN.
                  Η συσκευή παρουσιάζεται προς χρήση ως στοιχείο επιτοίχιας διάταξης οπτικής ένδειξης τεχνολογίας LCD. Η ενσωματωμένη μηχανή ADP χρησιμοποιείται ως επεξεργαστής επιτοίχιας διάταξης οπτικής ένδειξης για τον έλεγχο της επιτοίχιας οθόνης σε συνδυασμούς διαμορφώσεων έως 5 × 5. Η συσκευή μπορεί να λειτουργεί αυτόνομα ως οθόνη απεικόνισης ή ως μηχανή ADP.
               
               
                  8528 59 31
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 3 του τμήματος XVI, καθώς και από το κείμενο των κωδικών ΣΟ 8528, 8528 59 και 8528 59 31.
                  Η συσκευή είναι σχεδιασμένη για να επιτελεί δύο λειτουργίες του τμήματος XVI (επεξεργασία πληροφοριών της κλάσης 8471 και διάταξη οπτικής ένδειξης της κλάσης 8528). Δυνάμει της σημείωσης 3 του εν λόγω τμήματος, πρέπει να καταταχθεί ως συσκευή που επιτελεί την κύρια λειτουργία.
                  Λόγω του σκοπού και του σχεδιασμού της, όπως του γεγονότος ότι η μηχανή ADP χρησιμοποιείται ως επεξεργαστής επιτοίχιας διάταξης οπτικής ένδειξης για τον έλεγχο της επιτοίχιας οθόνης σε συνδυασμούς διαμορφώσεων 5 × 5, η συσκευή προορίζεται να χρησιμοποιείται ως οθόνη απεικόνισης που αποτελεί στοιχείο επιτοίχιας διάταξης οπτικής ένδειξης τεχνολογίας LCD. Συνεπώς, η κύρια λειτουργία της συσκευής είναι εκείνη οθόνης απεικόνισης της κλάσης 8528. Συνεπώς, αποκλείεται η κατάταξη στην κλάση 8471 ως αυτόματη μηχανή επεξεργασίας πληροφοριών (ADP).
                  Λόγω των αντικειμενικών χαρακτηριστικών της, όπως το μέγεθος της οθόνης, οι υποστηριζόμενοι τρόποι λειτουργίας βίντεο, η μη καταλληλότητα του βήματος εικονοστοιχείου για παρατεταμένη θέαση σε μικρή απόσταση, η υψηλή φωτεινότητα, η παρουσία τηλεχειριστήριου, τα ακουστικά κυκλώματα με ενισχυτή και η λειτουργία PIP, η οθόνη απεικόνισης δεν θεωρείται του τύπου που προορίζεται να χρησιμοποιηθεί αποκλειστικά ή κυρίως με σύστημα ADP της κλάσης 8471. Συνεπώς, αποκλείεται η κατάταξη στη διάκριση 8528 51 00.
                  Δεδομένου ότι η οθόνη απεικόνισης έχει τη δυνατότητα να προβάλλει σήματα από μηχανή ADP σε επίπεδο επαρκές για πρακτική χρήση με τη μηχανή ADP, θεωρείται ότι έχει τη δυνατότητα να προβάλλει σήματα από αυτόματες μηχανές επεξεργασίας πληροφοριών με αποδεκτό επίπεδο λειτουργικότητας.
                  Η συσκευή μπορεί επομένως να καταταχθεί στον κωδικό ΣΟ 8528 59 31 ως άλλη επίπεδη οθόνη προβολής που μπορεί να απεικονίζει σήματα από αυτόματες μηχανές επεξεργασίας πληροφοριών με αποδεκτό επίπεδο λειτουργικότητας, με οθόνη τεχνολογίας υγρών κρυστάλλων (LCD).